কিয় অকনমানিহঁতক শিকাইছে বৰষুণ আৰু বোকাৰে খেলিবলৈ। কথাবোৰ জানিব বিচাৰি আমি লগ কৰিছিলো তেওঁলোকক । উৎসাহেৰে জনাইছিল তেওঁলোকে এইয়া শিশুহঁতৰ মানসিক বিকাশৰ প্ৰশিক্ষণৰ এক কাৰ্য্যসূচী। আমি ওপৰত উল্লেখ কৰা যুৱক-যুৱতীদ্বয় সম্পৰ্কত স্বামী স্ত্ৰী । তেওঁলোকৰ নাম "শান্তনু ফুকন" আৰু "উৎপলা বৰা ফুকন" । অসমৰ সমাজ জীৱনৰ ন-পুৰুষৰ মানসিক উত্তৰণৰ বাবে তেওঁলোকে আৰম্ভ কৰিছে এক অভিনৱ পদক্ষেপ "GOOD WORDS" । তেওঁলোকৰ কামৰ সম্পৰ্কত জানিব বিচৰাত উৎসাহেৰে জনাইছিল "আমাৰ চেষ্টা মানুহৰ মনৰ ভিতৰত থকা সুকুমাৰ অনুভূতি সমূহ জাগৃত কৰা । এই যে অকণমানি কেইটা, সিহঁতক আমি প্ৰকৃতিৰ লগত আত্মীয়তা গঢ়িবলৈ শিকাব বিচাৰিছো । যাতে সিহঁতৰ মনত কোমল অনুভূতি সমূহে প্ৰাণ পায়।" শান্তনু আৰু উৎপলা দুয়ো উচ্চশিক্ষিত । উচ্চ হাৰৰ বেতনত দুয়োজন চাকৰি কৰিছিল বহুজাতিক প্ৰতিস্থানত । কিন্ত নিজাকৈ কিবা এটা কৰাৰ হেপাঁহে আমনি কৰি আছিল দুয়োকে । তাৰেই ফলশ্ৰুতিত কৰ্মস্থল বাংগালুৰুতে সৃষ্টি কৰিছিল OMIZ নামৰ এটা ফাষ্টফুড ৰেষ্টোৰাঁ চেইন । জনপ্ৰিয় হৈছিল যথেষ্ট । কিন্তু হেঁপাহ যেন পূৰ হোৱা নাছিল তেওঁলোকৰ । পুনৰ সৃষ্টি কৰিছিল "GOOD WORDS" নামৰ এই L & D Consultancy টোৰ । সহাঁৰিও পাইছিল আশানুৰূপভাৱে ।" ইমান সম্ভাৱনাপূৰ্ণ ভৱিষ্যৎ এৰি অসমলৈ কিয় আহিল?"